title: Directiva Consiliului din 8 martie 1984 privind valorile limită și obiectivele de calitate pentru evacuările de mercur din alte sectoare industriale decât cel al electrolizei cloralcanilor

text:
               13/Volumul 06

               RO

               Jurnalul Ofícial al Uniunii Europene

               185

         31984L0156

               L 074/49

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 8 martie 1984
   privind valorile limită și obiectivele de calitate pentru evacuările de mercur din alte sectoare industriale decât cel al electrolizei cloralcanilor
   (84/156/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 100 și 235,
   având în vedere Directiva 76/464/CEE a Consiliului din 4 mai 1976 privind poluarea cauzată de anumite substanțe periculoase evacuate în mediul acvatic al Comunității (1), în special articolele 6 și 12,
   având în vedere propunerea Comisiei (2),
   având în vedere avizul Adunării (3),
   având în vedere avizul Comitetului Economic și Social (4),
   întrucât, pentru a proteja mediul acvatic al Comunității împotriva poluării cu anumite substanțe periculoase, articolul 3 din Directiva 76/464/CEE prevede un sistem de autorizare prealabilă care stabilește standardele de emisie pentru evacuarea substanțelor cuprinse în lista I din anexa la directiva menționată; întrucât articolul 6 din directiva menționată prevede să se stabilească valori limită pentru astfel de standarde de emisie, precum și a obiectivelor de calitate pentru mediul acvatic afectat de evacuările acestor substanțe;
   întrucât mercurul și compușii acestuia sunt cuprinși în lista I;
   întrucât statele membre au obligația de a aplica valorile limită, cu excepția cazurilor în care recurg la obiectivele de calitate;
   întrucât, deoarece poluarea cauzată de evacuările de mercur în apă se produce într-un mare număr de sectoare industriale, este necesar să se stabilească valori limită specifice în funcție de tipul sectorului industrial, precum și obiective de calitate pentru mediul acvatic în care se evacuează mercurul în cadrul proceselor industriale respective;
   întrucât scopul acestor obiective de calitate trebuie să fie eliminarea poluării cu mercur a diferitelor părți ale mediului acvatic care ar putea fi afectate de evacuările de mercur;
   întrucât astfel de obiective de calitate trebuie prevăzute în mod expres în acest scop și nu cu intenția de a stabili norme referitoare la protecția consumatorului sau la comercializarea produselor din mediul acvatic;
   întrucât trebuie instituită o procedură de control specifică pentru a le permite statelor membre să demonstreze că obiectivele de calitate sunt îndeplinite;
   întrucât este necesar să se prevadă monitorizarea de către statele membre a mediului acvatic afectat de evacuările de mercur menționate, în vederea aplicării eficiente a prezentei directive; întrucât articolul 6 din Directiva 76/464/CEE nu prevede competențele pentru instituirea unei astfel de monitorizări; întrucât, deoarece competențele de acțiune necesare nu au fost prevăzute în tratat, trebuie invocat articolul 235;
   întrucât, în cazul evacuărilor provenind de la anumite categorii de instalații pentru care nu pot fi stabilite și nici controlate periodic standardele de emisie, din cauza dispersiei surselor, este necesar să se stabilească programe specifice care vizează evitarea sau eliminarea poluării cu mercur datorată acestor instalații; întrucât competențele de acțiune în acest sens nu sunt prevăzute nici în articolul 6 din Directiva 76/464/CEE, nici în dispozițiile specifice ale tratatului, trebuie invocat articolul 235 din tratat;
   întrucât Directiva 82/176/CEE (5) stabilește valorile limită pentru evacuările de mercur în mediul acvatic care provin din sectorul electrolizei cloralcanilor, precum și obiectivele de calitate pentru mediul acvatic în care se evacuează mercur;
   întrucât este important ca, la fiecare patru ani, Comisia să raporteze cu privire la aplicarea prezentei directive de către statele membre;
   întrucât, având în vedere că apele subterane intră sub incidența Directivei 80/68/CEE (6), acestea se exclud din domeniul de aplicare a prezentei directive;
   întrucât nivelul de industrializare este foarte scăzut în Groenlanda din cauza situației globale a insulei, în special având în vedere densitatea extrem de redusă a populației, precum și dimensiunile considerabile și poziția geografică specială a insulei; întrucât, prin urmare, prezenta directivă nu se aplică Groenlandei,
   ADOPTĂ PREZENTA DIRECTIVĂ:
   Articolul 1
   (1)   Prezenta directivă:

               —

               în temeiul articolului 6 alineatul (1) din Directiva 76/464/CEE, stabilește valorile limită ale standardelor de emisie pentru mercurul din evacuările provenind de la instalații industriale, definite la articolul 2 litera (e) din prezenta directivă;

               —

               în temeiul articolului 6 alineatul (2) din Directiva 76/464/CEE, stabilește obiectivele de calitate pentru mercur în mediul acvatic;

               —

               în temeiul articolului 6 alineatul (4) din Directiva 76/464/CEE, stabilește termenele pentru îndeplinirea condițiilor prevăzute de autorizațiile acordate de autoritățile competente din statele membre în cazul evacuărilor existente;

               —

               în temeiul articolului 12 alineatul (1) din Directiva 76/464/CEE, stabilește metodele de măsurare de referință, în vederea determinării conținutului de mercur din evacuări și din mediul acvatic;

               —

               în temeiul articolului 6 alineatul (3) din Directiva 76/464/CEE, instituie o procedură de control;

               —

               solicită statelor membre să coopereze în cazul evacuărilor care afectează apele mai multor state membre;

               —

               solicită statelor membre să elaboreze programe în vederea prevenirii sau eliminării poluării cauzate de evacuări, în sensul articolului 4.

         (2)   Prezenta directivă se aplică apelor menționate la articolul 1 din Directiva 76/464/CEE, cu excepția apelor subterane.
   Articolul 2
   În înțelesul prezentei directive:

               (a)

               „mercur” înseamnă:

                           —

                           elementul chimic mercur;

                           —

                           mercurul conținut de oricare dintre compușii elementului mercur;

               (b)

               „valori limită” înseamnă:
               valorile care figurează în anexa I;

               (c)

               „obiective de calitate” înseamnă:
               cerințele care figurează în anexa II;

               (d)

               „tratarea mercurului” înseamnă:
               orice proces industrial care presupune utilizarea sau producerea mercurului sau orice alt proces industrial în care prezența mercurului este inerentă;

               (e)

               „instalație industrială” înseamnă:
               orice instalație în care se efectuează tratarea mercurului sau a oricărei substanțe care conține mercur, cu excepția instalației industriale prevăzute la articolul 2 litera (d) din Directiva 82/176/CEE;

               (f)

               „instalație existentă” înseamnă:
               orice instalație industrială care este în funcțiune la data notificării prezentei directive;

               (g)

               „instalație nouă” înseamnă:

                           —

                           orice instalație industrială care a intrat în funcțiune după data notificării prezentei directive;

                           —

                           orice instalație industrială existentă a cărei capacitate de tratare a mercurului a fost mărită semnificativ după data notificării prezentei directive.

         Articolul 3
   (1)   Valorile limită, termenele limită până la care acestea trebuie atinse și procedura de control pentru evacuări sunt stabilite în anexa I.
   (2)   Valorile limită se aplică în mod normal în punctul în care apele uzate care conțin mercur părăsesc instalația industrială.
   Dacă apele uzate care conțin mercur se tratează în afara instalației industriale, într-o instalație de tratare destinată eliminării mercurului, statul membru poate permite ca valorile limită să fie aplicate în punctul în care apele uzate părăsesc instalația de tratare.
   (3)   Autorizațiile prevăzute în articolul 3 din Directiva 76/464/CEE trebuie să cuprindă dispoziții la fel de stricte ca și cele din anexa I la prezenta directivă, cu excepția cazului în care statul membru se conformează dispozițiilor articolului 6 alineatul (3) din Directiva 76/464/CEE, pe baza anexei II la prezenta directivă și a anexei IV la Directiva 82/176/CEE.
   Autorizațiile trebuie reexaminate cel puțin la fiecare patru ani.
   (4)   Fără a aduce atingere obligațiilor care rezultă din alineatele (1), (2) și (3) și dispozițiilor Directivei 76/464/CEE, statele membre pot acorda autorizații pentru instalațiile noi numai în cazul în care aceste instalații aplică standardele care corespund celor mai bune mijloace tehnice disponibile, dacă acest lucru este necesar pentru eliminarea poluării conform articolului 2 din directiva menționată sau pentru a preveni denaturarea concurenței.
   În cazurile în care, din motive tehnice, măsurile preconizate nu sunt conforme cu cele mai bune mijloace tehnice disponibile, oricare ar fi metoda pe care o adoptă, statul membru furnizează Comisiei, înainte de acordarea oricărei autorizații, o justificare a acestor motive.
   Comisia transmite imediat aceste justificări celorlalte state membre și le adresează cât mai curând posibil un raport tuturor statelor membre, precizându-și opinia asupra derogării menționate la al doilea paragraf. Dacă este necesar, Comisia prezintă Consiliului propunerile corespunzătoare.
   (5)   Metoda de analiză de referință pentru detectarea prezenței mercurului figurează în anexa III punctul 1 din Directiva 82/176/CEE. Pot fi utilizate și alte metode, cu condiția ca limitele de detecție, precizia și acuratețea acestor metode să fie cel puțin la fel de riguroase ca cele care figurează în anexa III punctul 1 din Directiva 82/176/CEE. În anexa III punctul 2 din Directiva 82/176/CEE se precizează acuratețea obligatorie pentru măsurarea debitului efluenților.
   Articolul 4
   (1)   Statele membre stabilesc programe specifice pentru evacuările de mercur provenite din surse multiple care nu sunt instalații industriale și pentru care standardele de emisie prevăzute în articolul 3 nu se pot pune în practică.
   (2)   Obiectivul acestor programe este evitarea sau eliminarea poluării. Programele cuprind în special măsurile și tehnicile cele mai adecvate pentru a asigura substituirea, reținerea și reciclarea mercurului. Eliminarea deșeurilor care conțin mercur se efectuează în conformitate cu Directiva 78/319/CEE a Consiliului din 20 martie 1978 privind deșeurile toxice și periculoase (7), astfel cum a fost modificată prin Actul de aderare din 1979.
   (3)   Programele specifice se pun în aplicare de la 1 iulie 1989 și sunt comunicate Comisiei.
   Articolul 5
   Statele membre în cauză asigură monitorizarea mediului acvatic afectat de evacuările industriale.
   În cazul evacuărilor care afectează apele mai multor state membre, statele membre în cauză cooperează în vederea armonizării procedurilor de monitorizare.
   Articolul 6
   (1)   Pe baza informațiilor furnizate de statele membre în temeiul articolului 13 din Directiva 76/464/CEE, la cererea Comisiei și de la caz la caz, în special în ceea ce privește:

               —

               detaliile privind autorizațiile care stabilesc standardele de emisie pentru evacuările de mercur;

               —

               rezultatele inventarului evacuărilor de mercur în apele menționate în articolul 1 alineatul (2);

               —

               rezultatele măsurărilor efectuate de rețeaua națională instituită în vederea determinării concentrațiilor de mercur; Comisia raportează, la fiecare patru ani, cu privire la aplicarea prezentei directive de către statele membre.

         (2)   În cazul modificării cunoștințelor științifice referitoare în special la toxicitatea, persistența și acumularea mercurului în organisme vii și sedimente sau dacă se produce o îmbunătățire a celor mai bune mijloace tehnice disponibile, Comisia prezintă Consiliului propuneri adecvate, în vederea aplicării, dacă este necesar, a valorilor limită și a obiectivelor de calitate sau în vederea stabilirii unor valori limită sau a unor obiective de calitate suplimentare.
   Articolul 7
   (1)   Statele membre pun în aplicare măsurile necesare aducerii la îndeplinire a prezentei directive în termen de doi ani de la notificarea acesteia. Statele membre informează de îndată Comisia cu privire la aceasta.
   (2)   Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 8
   Prezenta directivă nu se aplică Groenlandei.
   Articolul 9
   Prezenta directivă se adresează statelor membre.

      Adoptată la Bruxelles, 8 martie 1984.

            Pentru Consiliu

            Președintele

         C. LALUMIÈRE

      (1)  JO L 129, 18.5.1976, p. 23.

      (2)  JO C 20, 25.1.1983, p. 5.

      (3)  JO C 10, 16.1.1984, p. 300.

      (4)  JO C 286, 24.10.1983, p. 1.

      (5)  JO L 81, 27.3.1982, p. 29.

      (6)  JO L 20, 26.1.1980, p. 43.

      (7)  JO L 84, 31.3.1978, p. 43.
   ANEXA I
   Valori limită, termenele limită până la care acestea trebuie atinse și procedura de control pentru evacuări
   1.   Pentru sectoarele industriale în cauză, valorile limită și termenele de aplicare sunt indicate în tabelul de mai jos:

               Sectorul industrial (1)

               Valori limită care trebuie respectate începând cu data de

               Unitatea de măsură

               1 iulie 1986

               1 iulie 1989

         1.   Industrii chimice care utilizează catalizatori cu mercur

               (a)   pentru producerea clorurii de vinil

               0,1

               0,05

               mg/l apă evacuată

               0,2

               0,1

               g/t capacitate de producție de clorură de vinil

               (b)   pentru alte producții

               0,1

               0,05

               mg/l apă evacuată

               10

               5

               g/kg mercur tratat

               2.   Fabricarea catalizatorilor cu mercur utilizați pentru producerea clorurii de vinil

               0,1

               0,05

               mg/l apă evacuată

               1,4

               0,7

               g/kg mercur tratat

               3.   Fabricarea compușilor organici și anorganici ai mercurului, cu excepția produselor prevăzute la punctul 2

               0,1

               0,05

               mg/l apă evacuată

               0,1

               0,05

               g/kg mercur tratat

               4.   Fabricarea bateriilor primare cu mercur

               0,1

               0,05

               mg/l apă evacuată

               0,05

               0,03

               g/kg mercur tratat

         5.   Industria metalelor neferoase (2)

               5.1.   Instalații de recuperare a mercurului

               0,1

               0,05

               mg/l apă evacuată

               5.2.   Extracția și rafinarea metalelor neferoase

               0,1

               0,05

               mg/l apă evacuată

               6.   Instalații de tratare a evacuărilor toxice care conțin mercur

               0,1

               0,05

               mg/l apă evacuată

         Valorile limită indicate în tabel corespund unei concentrații medii lunare sau unei încărcări lunare maxime.
   Cantitățile de mercur evacuate sunt exprimate în cantitate de mercur tratat de instalația industrială în aceeași perioadă sau în funcție de capacitatea de producție instalată pentru producerea clorurii de vinil.
   2.   Valorile limită exprimate în termeni de concentrație, care, în principiu, nu trebuie să fie depășite, figurează în tabelul de mai sus pentru sectoarele industriale de la punctele 1-4. Valorile limită exprimate prin concentrații maxime nu pot fi în nici un caz mai mari decât cele exprimate prin cantități maxime împărțite la necesarul de apă pe kilogram de mercur tratat sau pe tonă de capacitate de producție instalată pentru producerea clorurii de vinil.
   Cu toate acestea, deoarece concentrația de mercur din efluenți depinde de volumul de apă implicat, care diferă de la un proces la altul sau de la o instalație la alta, trebuie respectate în toate cazurile valorile limită exprimate în cantitate de mercur evacuat în raport cu cantitatea de mercur tratat sau cu capacitatea de producție instalată pentru producerea clorurii de vinil, care figurează în tabelul de mai sus.
   3.   Valorile limită medii zilnice sunt de două ori mai mari decât valorile limită medii lunare corespunzătoare indicate în tabel.
   4.   Pentru a verifica dacă evacuările respectă standardele de emisie stabilite conform valorilor limită precizate în prezenta anexă, trebuie instituită o procedură de control.
   Procedura trebuie să prevadă prelevarea și analiza probelor, măsurarea debitului evacuărilor și, dacă este cazul, a cantității de mercur tratat.
   Dacă este imposibil să se determine cantitatea de mercur tratat, procedura de control se poate baza pe cantitatea de mercur care poate fi utilizată, în funcție de capacitatea de producție pentru care a fost acordată autorizația.
   5.   Se recoltează o probă reprezentativă din cantitatea evacuată pe parcursul a 24 de ore. Cantitatea de mercur evacuat într-o lună trebuie calculată pe baza cantităților de mercur evacuate zilnic.
   Cu toate acestea, se poate institui o procedură simplificată de control pentru instalațiile industriale care nu evacuează mai mult de 7,5 kg de mercur pe an.

      (1)  Pentru alte sectoare industriale decât cel al electrolizei cloralcanilor, care nu sunt menționate în prezentul tabel, precum industriile hârtiei și oțelului sau centralele termice cu cărbune, valorile limită sunt stabilite, dacă este necesar, de către Consiliu, într-o etapă ulterioară. Între timp, statele membre stabilesc fiecare separat, în conformitate cu Directiva 76/464/CEE, standardele de emisie pentru evacuările de mercur. Aceste standarde trebuie să țină seama de cele mai bune mijloace tehnice disponibile și nu trebuie să fie mai puțin stricte decât valoarea limită cea mai apropiată cuprinsă în prezenta anexă.

      (2)  Pe baza experienței acumulate prin punerea în aplicare a prezentei directive, Comisia prezintă Consiliului, în aplicarea articolului 6 alineatul (3), propuneri pentru stabilirea unor valori limită mai restrictive, în vederea intrării acestora în vigoare după zece ani de la notificarea prezentei directive.
   ANEXA II
   Obiective de calitate
   Pentru statele membre care pun în aplicare excepția prevăzută în articolul 6 alineatul (3) din Directiva 76/464/CEE, standardele de emisie pe care statele membre trebuie să le stabilească și să se asigure că sunt aplicate, în temeiul articolului 5 din directiva menționată, trebuie prevăzute astfel încât să se respecte obiectivul sau obiectivele de calitate corespunzătoare dintre cele enumerate la punctele 1, 2 și 3 din anexa II la Directiva 82/176/CEE, în zona afectată de evacuările de mercur.
   Autoritatea competentă determină zona afectată în fiecare caz și selectează dintre obiectivele de calitate enumerate la punctul 1 din anexa II la Directiva 82/176/CEE acel obiectiv sau acele obiective pe care le consideră adecvate, având în vedere destinația zonei afectate, ținând cont de faptul că obiectivul prezentei directive este de a elimina complet poluarea.
   În mod excepțional, valorile numerice ale obiectivelor de calitate care figurează la punctele 1.2, 1.3 și 1.4 din anexa II la Directiva 82/176/CEE se pot înmulți cu 1,5 până la 1 iulie 1989, în măsura în care acest lucru se dovedește necesar din motive tehnice și după notificarea prealabilă a Comisiei.


title: Directiva 2000/24/CE a Comisiei din 28 aprilie 2000 de modificare a anexelor la Directivele 76/895/CEE, 86/362/CEE, 86/363/CEE și 90/642/CEE ale Consiliului de stabilire a conținuturilor maxime de reziduuri de pesticide din și de pe cereale, produse alimentare de origine animală și anumite produse de origine vegetală, inclusiv fructele și legumele

text:
               03/Volumul 32

               RO

               Jurnalul Ofícial al Uniunii Europene

               146

         32000L0024

               L 107/28

               JURNALUL OFÍCIAL AL UNIUNII EUROPENE

      DIRECTIVA 2000/24/CE A COMISIEI

   din 28 aprilie 2000
   de modificare a anexelor la Directivele 76/895/CEE, 86/362/CEE, 86/363/CEE și 90/642/CEE ale Consiliului de stabilire a conținuturilor maxime de reziduuri de pesticide din și de pe cereale, produse alimentare de origine animală și anumite produse de origine vegetală, inclusiv fructele și legumele
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 76/895/CEE a Consiliului din 23 noiembrie 1976 de stabilire a conținuturilor maxime de reziduuri de pesticide din și de pe fructe și legume (1), astfel cum a fost modificată ultima dată de Directiva 97/41/CE (2), în special articolul 5,
   având în vedere Directiva 86/362/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe cereale (3), astfel cum a fost modificată ultima dată de Directiva 1999/71/CE a Comisiei (4), în special articolul 10,
   având în vedere Directiva 86/363/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe produsele alimentare de origine animală (5), astfel cum a fost modificată ultima dată de Directiva 1999/71/CE, în special articolul 10,
   având în vedere Directiva 90/642/CEE din 27 noiembrie 1990 de stabilire a conținuturilor maxime de reziduuri de pesticide din și de pe produsele alimentare de origine vegetală, inclusiv fructele și legumele (6), astfel cum a fost modificată ultima dată de Directiva 1999/71/CE, în special articolul 7,
   întrucât:

               (1)

               În cazul cerealelor și al unor produse de origine vegetală, inclusiv fructele și legumele, conținutul maxim de reziduuri reflectă utilizarea unor cantități minime de pesticide în vederea asigurării unei protecții eficiente a produselor vegetale, aplicate așa încât cantitatea de reziduuri să fie cea mai mică posibil și acceptabilă totodată din punct de vedere toxicologic, având în vedere în mod special protecția mediului înconjurător și din perspectiva estimării dozei zilnice admise (DZA). În cazul produselor alimentare de origine animală, conținutul maxim de reziduuri reflectă consumul de cereale și produse de origine vegetală tratate cu pesticide, care determină prezența unor reziduuri în animale și produsele animale, ținând seama de consecințele directe ale utilizării, după caz, a unor medicamente de uz veterinar;

               (2)

               Conținutul maxim de reziduuri este stabilit la limita de detecție atunci când utilizările autorizate de produse fitosanitare nu determină un conținut de reziduuri de pesticide detectabil în sau pe produsele alimentare sau atunci când nu există o utilizare autorizată sau atunci când utilizările care au fost autorizate de statele membre n-au fost susținute de datele necesare sau atunci când utilizările în țări terțe, care determină prezența unor reziduuri în sau pe produsele alimentare ce pot fi puse în circulație pe piața comunitară, n-au fost susținute de respectivele date necesare.

               (3)

               Conținutul maxim de reziduuri de pesticide trebuie reexaminat în permanență. Conținutul poate fi modificat pentru a ține seama de informații și date recente.

               (4)

               Pesticidele aramit, barban, clorobenzilat, clorfenson, cloroxuron, clorbenzid, 1,1-dicloro-2,2-bis (4-etilfenil-) etan și dialat nu mai sunt autorizate sau nu mai sunt utilizate la nivel comunitar. Reziduurile de aramit și de clorfenson au fost eliminate din anexa II la Directiva 76/895/CEE prin Directiva 82/528/CEE a Consiliului (7) dar n-au fost niciodată adăugate la anexele Directivelor 86/362/CEE, 86/363/CEE și 90/642/CEE. Reziduurile de clorbenzid și de 1,1-dicloro-2,2-bis (4-etilfenil-) etan au fost eliminate din anexa II la Directiva 76/895/CEE prin Directiva 93/58/CEE a Consiliului (8), dar n-au fost niciodată adăugate la anexele Directivelor 86/362/CEE, 86/363/CEE și 90/642/CEE. Este necesară adăugarea tuturor acestor reziduuri la anexele Directivelor 86/362/CEE, 86/363/CEE și 90/642/CEE pentru a permite supravegherea și controlul corespunzătoare utilizărilor acestora și pentru a proteja consumatorul.

               (5)

               În cadrul Comunității există încă autorizații limitate pentru pesticidele clorbufam și metoxiclor. Utilizările autorizate nu ar trebui să aibă ca efect existența unor reziduuri detectabile în produsele alimentare. Conținutul maxim pentru aceste reziduuri a fost stabilit în anexa II la Directiva 76/895/CEE.

               (6)

               In vederea stabilirii unui conținut maxim de reziduuri pentru pesticidele barban, clorbufam, clorbenzilat, cloroxuron, dialat și metoxiclor la nivel comunitar, este necesară introducerea dispozițiilor Directivei 76/895/CEE în Directivele 86/362/CEE, 86/363/CEE și 90/642/CEE. Unele dintre aceste dispoziții trebuie modificate pentru a ține seama de progresele tehnice și științifice, precum și de evoluția utilizărilor și autorizațiilor la nivel național și comunitar.

               (7)

               Conținutul maxim comunitar de reziduuri și conținutul recomandat de Codex alimentarius sunt stabilite și evaluate după proceduri similare. Cu excepția clorbenzilatului, nici un conținut maxim de reziduuri nu a fost stabilit de Codex pentru substanțele active vizate de prezenta directivă. Conținutul maxim de reziduuri pentru clorobenzilat recomandat de Codex a fost eliminat (9). Autorizațiile pentru produse fitofarmaceutice în țările terțe pot necesita utilizarea unor cantități mai mari de pesticide sau intervale mai scurte înaintea recoltării decât cele autorizate în cadrul Comunității și, din acest motiv, pot necesita un conținut sporit de reziduuri. Partenerii comerciali ai Comunității au fost consultați în legătură cu conținutul stabilit în prezenta directivă prin intermediul Organizației Mondiale a Comerțului, iar observațiile lor cu privire la acest conținut au fost luate în considerare și examinate de Comitetul permanent fitosanitar. Posibilitatea de a stabili toleranțe la import în ceea ce privește conținutul maxim de reziduuri pentru combinațiile specifice pesticide/cultură va fi examinată de Comunitatea Europeană pe baza prezentării unor date acceptabile.

               (8)

               Conținutul maxim de reziduuri stabilit de prezenta directivă va trebui revăzut în cadrul reevaluării substanțelor active prevăzute de programul de lucru adoptat la articolul 8 alineatul (2) din Directiva 91/414/CEE a Consiliului din 15 iulie 1991 privind introducerea pe piață a produselor fitofarmaceutice (10), astfel cum a fost modificată ultima dată prin Directiva 1999/80/CE a Comisiei (11).

               (9)

               Pe baza informațiilor existente în Codex alimentarius, conținutul maxim de cartap în ceai a fost stabilit la 20 mg/kg prin reglementările comunitare. Cu ocazia celei de-a douăzeci și noua reuniuni, Comitetul Codex pentru reziduurile de pesticide a recomandat eliminarea tuturor LMR pentru substanța activă (12).

               (10)

               Lipsa de claritate în descrierea codurilor NC de la anexele I și II la Directiva 86/363/CEE a creat probleme în ceea ce privește clasificarea probelor în sensul procedurii de notificare menționate la articolul 7 din Directiva 86/363/CEE.

               (11)

               DDT-ul nu este autorizat ca produs fitosanitar în cadrul Comunității. Pentru a ține seama de o eventuală contaminare a ouălor cu reziduuri de DDT prezente în mediu, Directiva 93/57/CEE a Consiliului (13) a stabilit un conținut maxim de reziduuri de DDT de 0,1 mg/kg pentru ouă de pasăre și gălbenuș de ou. Datele de control cu privire la prezența DDT în ouă, obținute în statele membre ale Comunității și în Norvegia, indică faptul că acest conținut maxim poate fi redus.

               (12)

               Prezenta directivă este în conformitate cu avizul Comitetului permanent fitosanitar,

         ADOPTĂ PREZENTA DIRECTIVĂ:
   Articolul 1
   Anexa II la Directiva 76/895/CEE se modifică după cum urmează:

               1.

               Reziduurile de clorobenzilat, cloroxuron și metoxiclor sunt eliminate.

               2.

               Grupul „barban, clorprofam, clorbufam” se înlocuiește cu mențiunea „clorprofam”.

               3.

               Grupul „dialat, trialat” se înlocuiește cu mențiunea „trialat”.

         Articolul 2
   Directiva 86/362/CEE a Consiliului se modifică după cum urmează:

               Următoarele reziduuri de pesticide se adaugă la partea A din anexa II:

                           Reziduuri de pesticide

                           Conținut maxim
                           (mg/kg)

                           Barban

                           0,05 (14)

                           Clorobenzilat

                           0,02 (14)

                           Clorobufam

                           0,05 (14)

                           Clorbenzid

                           0,01 (14)

                           Cloroxuron

                           0,05 (14)

                           Aramit

                           0,01 (14)

                           Clorfenson

                           0,01 (14)

                           Metoxiclor

                           0,01 (14)

                           1,1-dicloro-2,2-bis (4-etil-fenil-) etan

                           0,01 (14)

                           Dialat

                           0,05 (14)

         Articolul 3
   Directiva 86/363/CEE se modifică după cum urmează:

               1.

               Următoarele reziduuri de pesticide se adaugă la partea A din anexa II:

                           Reziduuri de pesticide

                           Conținut maxim
                           (mg/kg)

                           Substanța grasă conținută în carne, preparatele de carne, subproduse și substanțele grase animale enumerate la anexa I sub pozițiile NC 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 și 1602 (16)
                               (19)

                           Pentru laptele de vacă crud și laptele de vacă integral enumerate la anexa I sub poziția NC 0401; pentru celelalte produse alimentare de la pozițiile NC 0401, 0402, 0405 00, 0406 (17)
                               (19)

                           Ouă proaspete fără coajă, pentru ouă de pasăre și gălbenuș de ou reluate în anexa I sub pozițiile NC 0407 00 și 0408 (18)
                               (19)

                           Aramit

                           0,01 (15)

                           0,01 (15)

                           0,01 (15)

                           Clorfenson

                           0,05 (15)

                           0,05 (15)

                           0,05 (15)

                           Cloroxuron

                           0,05 (15)

                           0,05 (15)

                           0,05 (15)

                           Clorbenzid

                           0,05 (15)

                           0,05 (15)

                           0,05 (15)

                           Metoxiclor

                           0,01 (15)

                           0,01 (15)

                           0,01 (15)

                           1,1-dicloro-2,2-bis (4-etil-fenil-) etan

                           0,01 (15)

                           0,01 (15)

                           0,01 (15)

                           Barban

                           0,05 (15)

                           0,05 (15)

                           0,05 (15)

                           Clorobenzilat

                           0,1 (15)

                           0,1 (15)

                           0,1 (15)

               2.

               Următoarele reziduuri se adaugă la partea B din anexa II:

                           Reziduuri de pesticide

                           Conținut maxim
                           (mg/kg)

                           Substanța grasă conținută în carne, preparatele de carne, subproduse și substanțe grase animale enumerate în anexa I sub pozițiile NC 0201, 0202, 0203,0204, 0205 00 00, 0206, 0207, ex 0208, 0209 00, 0210, 1601 00 și 1602

                           Pentru laptele de vacă crud și laptele de vacă integral enumerate la anexa I sub pozițiile NC 0401, 0402, 0405 00 și 0406

                           Ouă proaspete fără coajă, pentru ouă de pasăre și gălbenuș de ou reluate în anexa I sub pozițiile NC 0407 00 și 0408

                           Clorbufam

                           0,05 (20)

                           0,05 (20)

                           0,05 (20)

                           Dialat

                           0,2 (20)

                           0,2 (20)

                           0,2 (20)

               3.

               La anexa I, textul din coloana „Desemnarea mărfurilor” corespunzând poziției NC ex 0208 se înlocuiește cu textul următor:
               „Alte tipuri de carne și subproduse comestibile de porumbei domestici, iepuri domestici și vânat proaspăt, refrigerat sau congelat”.

               4.

               La anexa II, în tabelele din părțile A și B, pe coloana „carne”, mențiunea „ex 0201” se înlocuiește cu „0201”.

               5.

               La anexa II, în tabelul din partea A, pe coloana referitoare la ouăle de pasăre și gălbenușul de ou, valoarea 0,1 mg/kg pentru DDT se înlocuiește cu 0,05 mg/kg

         Articolul 4
   Directiva 90/642/CEE a Consiliului se modifică după cum urmează:

               1.

               Următoarele reziduuri de pesticide se adaugă la anexa II:

                           Grupe și exemple de produse individuale cărora li se aplică CMR

                           Reziduuri de pesticide și conținut maxim
                           (mg/kg)

                           Metoxiclor

                           Barban

                           Aramit

                           Cloro-fenson

                           Cloro-Benzilat

                           Clorbu-fam

                           Cloroxu-ron

                           Clorben-zid

                           Dialat

                           1,1-Dicloro-2,2-bis (4-etilfenil-) etan

                                          1.

                                       Fructe, proaspete, uscate sau neprelucrate, conservate prin congelare, fără adaos de zahăr; nuci

                           0,01 (21)

                           0,05 (21)

                           0,01 (21)

                           0,01 (21)

                           0,02 (21)

                           0,05 (21)

                           0,05 (21)

                           0,01 (21)

                           0,05 (21)

                           0,01 (21)

                     I.   CITRICE

                           Grepfrut

                           Lămâi

                           Lămâi verzi

                           Mandarine (inclusiv clementine și hibrizi similari)

                           Portocale

                           Pomelo

                           Altele

                     II.   NUCI

                           Migdale

                           Nuci de Brazilia

                           Anacard (nuci caju)

                           Castane

                           Nuci de cocos

                           Alune

                           Nuci de Queensland

                           Nuci Pecan

                           Semințe de pin

                           Fistic

                           Nuci comune

                           Altele

                     III.   SĂMÂNȚOASE

                           Mere

                           Pere

                           Gutui

                           Altele

                     IV.   SÂMBUROASE

                           Caise

                           Cireșe

                           Piersici (inclusiv nectarine și hibrizi similari)

                           Prune

                           Altele

                     V.   BACE ȘI FRUCTE MICI

                     (a)   Struguri de masă și struguri de vin

                           Struguri de masă

                           Struguri de vin

                                       (b)

                                       Căpșune (altele decât cele sălbatice)

                     (c)   Fructe de rug (altele decât cele sălbatice)

                           Mure

                           Mure de miriște

                           Loganberry (hibrid între zmeură și mure)

                           Zmeură

                           Altele

                     (d)   Alte fructe mici și bace (altele decât cele sălbatice)

                           Afine (fructe din specia Vaccinium myrtillus)

                           Răchițele

                           Coacăze (albe, roșii și negre)

                           Agrișe

                           Altele

                           (e) Bace și fructe sălbatice

                     VI.   DIVERSE FRUCTE

                           Avocado

                           Banane

                           Curmale

                           Smochine

                           Kiwi

                           Kumquat

                           Litchis

                           Mango

                           Măsline

                           Pasiflore

                           Ananas

                           Rodii

                           Altele

                                          2.

                                       Legume proaspete sau neprelucrate, în stare congelată sau uscată

                           0,01 (21)

                           0,05 (21)

                           0,01 (21)

                           0,01 (21)

                           0,02 (21)

                           0,05 (21)

                           0,05 (21)

                           0,01 (21)

                           0,05 (21)

                           0,01 (21)

                     I.   LEGUME-RĂDĂCINOASE ȘI LEGUME CU TUBERCULI

                           Sfeclă

                           Morcovi

                           Țelină

                           Hrean

                           Nap porcesc

                           Păstârnac

                           Pătrunjel rădăcină

                           Ridiche

                           Barba-caprei (salsifi)

                           Cartofi dulci (batate)

                           Rutabaga

                           Napi

                           Igname

                           Altele

                     II.   LEGUME BULBOASE

                           Usturoi

                           Ceapă

                           Hașma

                           Ceapă verde

                           Altele

                     III.   LEGUME FRUCTOASE

                     (a)   Solanacee

                           Tomate

                           Ardei

                           Ardei iuți (Chili)

                           Vinete

                           Altele

                     (b)   Cucurbitacee cu coaja comestibilă

                           Castraveți

                           Cornișoni

                           Dovlecei

                           Altele

                     (c)   Cucurbitacee cu coaja necomestibilă

                           Pepene galben

                           Dovleac

                           Pepene verde

                           Altele

                           (d) Porumb dulce

                     IV.   BRASICACEE

                     (a)   Brasicacee fructoase (cu inflorescențe)

                           Broccoli

                           Conopidă

                           Altele

                     (b)   Brasicacee cu căpățână

                           Varză de Bruxelles

                           Varză albă cu căpățână

                           Altele

                     (c)   Brasicacee cu frunze

                           Varză chinezească

                           Varză fără căpățână

                           Altele

                           (d) Gulii

                     V.   LEGUME CU FRUNZE ȘI VERDEȚURI PROASPETE

                     (a)   Salată verde și similar

                           Creson

                           Fetică

                           Lăptucă

                           Scarolă (andivă cu frunze late)

                           Altele

                     (b)   Spanac și similar

                           Spanac

                           Frunze de sfeclă

                           Altele

                           (c) Năsturel

                           (d) Cicoare

                     (e)   Verdețuri

                           Hasmațuchi

                           Arpagic

                           Pătrunjel frunze

                           Țelină frunze

                           Altele

                     VI.   PĂSTĂIOASE (proaspete)

                           Fasole (păstăi)

                           Fasole (boabe)

                           Mazăre (păstăi)

                           Mazăre (boabe)

                           Altele

                     VII.   LEGUME CU TULPINĂ (proaspete)

                           Sparanghel

                           Cardon

                           Țelină

                           Fenicul

                           Anghinare

                           Praz

                           Revent

                           Altele

                     VIII.   CIUPERCI

                           (a) Ciuperci de crescătorie

                           (b) Ciuperci de pădure

                              3. Semințe de leguminoase uscate

                           0,01 (21)

                           0,05 (21)

                           0,01 (21)

                           0,01 (21)

                           0,02 (21)

                           0,05 (21)

                           0,05 (21)

                           0,01 (21)

                           0,05 (21)

                           0,01 (21)

                           Fasole

                           Linte

                           Mazăre

                           Altele

                              4. Seminte oleaginoase

                           0,01 (21)

                           0,05 (21)

                           0,01 (21)

                           0.01 (21)

                           0,02 (21)

                           0,05 (21)

                           0,05 (21)

                           0,01 (21)

                           0,05 (21)

                           0,01 (21)

                           Semințe de in

                           Arahide

                           Semințe de mac

                           Semințe de susan

                           Semințe de floarea-soarelui

                           Semințe de soia

                           Boabe de soia

                           Semințe de muștar

                           Semințe de bumbac

                           Altele

                              5. Cartofi

                           0,01 (21)

                           0,05 (21)

                           0,01 (21)

                           0,01 (21)

                           0,02 (21)

                           0,05 (21)

                           0,05 (21)

                           0,01 (21)

                           0,05 (21)

                           0,01 (21)

                           Cartofi de primăvară

                           Cartofi de toamnă

                                          6.

                                          Ceai (frunze și tulpini uscate, fermentate sau nu, de Camellia Sinensis)

                           0,1 (21)

                           0,1 (21)

                           0.1 (21)

                           0,1 (21)

                           0,1 (21)

                           0,1 (21)

                           0,1 (21)

                           0.1 (21)

                           0,1 (21)

                           0,1 (21)

                                          7.

                                          Hamei (uscat), inclusiv granule de hamei și praf neconcentrat

                           0,1 (21)

                           0,1 (21)

                           0,1 (21)

                           0,1 (21)

                           0.1 (21)

                           0,1 (21)

                           0,1 (21)

                           0,1 (21)

                           0,1 (21)

                           0,1 (21)

               2.

               În versiunea germană, la anexele I și II, în grupul „2.5 (a) Salat u.a.”, termenul „Kopfsalat” se înlocuiește cu „Salat”.

               3.

               În versiunea olandeză, la anexele I și II, în grupul „2.5 (a) Sla en dergelijke”, termenul „Kropsla/ijsbergsla” se înlocuiește cu „Sla”.

               4.

               La anexa II, conținutul maxim de cartap în ceai (frunze și tulpini uscate, fermentate sau nu, de Camellia sinensis) se fixează la 0,1(*) mg/kg (asteriscul indică faptul că acest conținut reprezintă limita de detecție).

         Articolul 5
   (1)   Prezenta directivă intră în vigoare la data publicării în Jurnalul Oficial al Comunităților Europene.

   (2)   Statele membre adoptă și publică actele cu putere de lege și actele administrative necesare pentru a se conforma prezentei directive până la 31 decembrie 2000. Statele membre informează de îndată Comisia cu privire la aceasta.
   (3)   Dispozițiile adoptate se aplică de la1 ianuarie 2001.
   (4)   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 6
   Prezenta directivă se adresează statelor membre.

      Adoptată la Bruxelles, 28 aprilie 2000.

            Pentru Comisie

         David BYRNE

            Membru al Comisiei

      (1)  JO L 340, 9.12.1976, p. 26.

      (2)  JO L 184, 12.7.1997, p. 33.

      (3)  JO L 221, 7.8.1986, p. 37.

      (4)  JO L 194, 27.7.1999, p. 36.

      (5)  JO L 221, 7.8.1986, p. 43.

      (6)  JO L 350, 14.12.1990, p. 71.

      (7)  JO L 234, 9.8.1982, p. 1.

      (8)  JO L 211, 23.8.1993, p. 6.

      (9)  Alinorm 93/24A.

      (10)  JO L 230, 19.8.1991, p. 1.

      (11)  JO L 210, 10.8.1999, p. 13.

      (12)  Alinorm 97/24A, anexa II.

      (13)  JO L 211, 23.8.1992, p. 1.

      (14)  Indică limita de detecție.

      (15)  Indică limita de detecție.

      (16)  Pentru produsele alimentare cu un conținut de substanță grasă mai mic sau egal cu 10 % din greutate, cantitatea de reziduuri se referă la greutatea totală a produsului dezosat. In acest caz, conținutul maxim este de 1/10 din valoarea exprimată în raport cu cantitatea de substanță grasă și trebuie să fie cel puțin egal cu 0,01 mg/kg

      (17)  Pentru a exprima conținutul de reziduuri din laptele de vacă crud și laptele de vacă integral, calculul trebuie să se bazeze pe conținutul de substanță grasă egal cu 4 % din greutate. Pentru laptele crud și laptele integral de altă origine animală, reziduurile se exprimă pe baza substanței grase. Pentru celelalte alimente enumerate la anexa I sub pozițiile 0401, 0402, 0405 00 și 0406:

               —

               cu un conținut de substanță grasă mai mic de 2 % din greutate, conținutul maxim este egal cu jumătate din cel stabilit pentru laptele crud și laptele integral;

               —

               cu un conținut de substanță grasă mai mare sau egal cu 2 % din greutate, conținutul maxim este exprimat în mg/kg de substanță grasă. In acest caz, conținutul maxim este de 25 de ori mai mare decât cel pentru laptele crud și laptele integral.

      (18)  Pentru ouă și produse pe bază de ouă cu un conținut de substanță grasă mai mare de 10 %, conținutul maxim este exprimat în mg/kg de substanță grasă. In acest caz, conținutul maxim este de 10 ori mai mare decât cel pentru ouăle proaspete.

      (19)  Notele (1), (2) și (3) nu se aplică în cazul în care limita de detecție este indicată.

      (20)  Indică limita de detecție

      (21)  Indică limita de detecție.